 Dhinaca kale waxa isaguna halkaas ka hadlay Wasiirkii hore ee Wasaarada Maaliyadda Somaliland Eng Maxamed Xaashi Cilmi, kaas oo Madaxwayne Siilaanyo u soo jeediyay inuu kali-talisnimada iska daayo oo uu talada qaranka wax ka siiyo waxgaradka bulshadda, waxaanu hadalkiisii ka mid ahaa Waxa ayaandaro ah in dadkii dalkan u soo halgamay ee uu Madaxwaynuhu ka midka ahaa inaan talo la waydiinin oo dibada looga yeedho dad jooga oo Yurub iyo Maraykan iska joogay oo intaas dalku marxaladahaas soo marayey iska shaqaysanayey, waxyaabaha lala yaabo waxa ka mid ah in bari dhawayd la yidhi waxa loo yeedhayaa dad la taliya Madaxwaynaha, mid ka yimid xagaas ayaan ku idhi waar anagii 30-ka sanadood fadhinay waxba nalama waydiiyey qoladiinan dibada ee loo yeedhayaa ma idinkaa naga talo wanaagsan oo anaga ayaan tolow waxba garanaynin. 